Foto: Mup.hr

POLICIJE diljem Europe šalju ljetne razglednice opasnim kriminalcima u bijegu u sklopu Europolove ljetne kampanje.



Ipak, adrese bjegunaca su im nepoznate pa traže pomoć građana.



"Dok je većina nas na zasluženim godišnjim odmorima, kriminalci ne uzimaju predah u skrivanju od zakona. Dokazano je kako su turističke destinacije popularna mjesta za skrivanje bjegunaca pred zakonom. Agencije za provedbu zakona diljem Europe, preko Europske mreže aktivnih jedinica za traganje za bjeguncima (ENFAST) i Europola, traže pomoć građana u traganju za najtraženijim europskim bjeguncima", poručili su iz MUP-a i dodali kako hrvatska policija šalje razglednicu Marku Nikoliću za kojim Europol traga zbog teškog ubojstva.



Nikolić je 2001. godine sudjelovao u organiziranom ubojstvu Vjeke Sliška u Zagrebu te se nalazi na popisu najtraženijih Europolovih bjegunaca.

/

Pomoć pri lociranju bjegunaca

Tekst se nastavlja ispod oglasa

Na stranicama Europola stoji kako informacije građana mogu biti ključne u potrazi za nekim od najtraženijih bjegunaca.



Razglednice koje je Europol kreirao upućene su najtraženijim bjeguncima koji su počinili teške zločine u 21 zemlji EU-a, a koji nisu uhićeni "tradicionalnim istražnim mjerama".



Sve kreirane razglednice možete pogledati na ovom linku, a Europol upozorava kako svi građani EU-a mogu pomoći dijeljenjem razglednica, jer što ih se više podijeli, veće su šanse da će policija locirati bjegunce.

